**VISPĀRĪGĀ VIENOŠANĀS**

Priekulē

2020.gada 30.oktobrī Nr. 2.2.2/20/1038

**Priekules novada pašvaldība**, reģ.Nr.90000031601, juridiskā adrese: Saules iela 1, Priekule, Priekules novads, LV-3434, tās domes priekšsēdētājas Vijas Jablonskas personā, kas rīkojas uz LR likuma „Par pašvaldībām” un Priekules novada pašvaldības domes 2019.gada 31.oktobra saistošo noteikumu Nr.7/19 “Priekules novada pašvaldības nolikums” pamata, (turpmāk – Pasūtītājs), no vienas puses un

un

**SIA “Latina Baltics”**, reģ.Nr.40003091660, juridiskā adrese: Rīga, Kurzemes prospekts 23, LV-1067, tās prokūrista Viktora Hiršsona personā, kas rīkojas uz prokūras pamata, (turpmāk – Izpildītājs) no otras puses,

abas kopā un katra atsevišķi turpmāk sauktas „PUSES”, saskaņā ar atklātā konkursa **„Priekules novada pašvaldības autobusu un kravas automašīnas tehniskā apkope, remonts un rezerves daļu iegāde”**, (iepirkuma identifikācijas Nr.PNP2020/18) rezultātiem noslēdz šo vispārīgo vienošanos (turpmāk –Vienošanās) par:

**1. Vienošanās priekšmets un tās termiņš**

1.1.Pasūtītājs uzdod, bet Izpildītājs apņemas ar saviem spēkiem un par saviem līdzekļiem veikt tehnisko apkopi un remontdarbus Pasūtītāja transporta līdzekļiem un sniegt pakalpojumus transporta līdzekļu servisā iepirkuma 1. daļas „Autobusu un kravas automašīnas tehniskā apkope un remonts” (turpmāk – Darbi) saskaņā ar Izpildītāja iepirkumā iesniegto Finanšu piedāvājumu (Vienošanās 1.pielikums) un Tehnisko specifikāciju (Vienošanās 2.pielikums) bet Pasūtītājs apņemas samaksāt Izpildītājam par Darbu saskaņā ar šīs Vienošanās noteikumiem.

1.2. Transporta līdzekļu saraksts (Vienošanās 3.pielikums) un izpildāmo Darbu saraksts Vienošanās izpildes periodā var tikt mainīts, papildināts vai samazināts. Pasūtītājs saglabā tiesības Vienošanās darbības laikā izmainīt kopējos veicamos Darbu apjomus atkarībā no Pasūtītāja vajadzībām un finansiālajām iespējām.

1.3. Pasūtītājs apņemas informēt Izpildītāju par izmaiņām apkalpojamo transporta līdzekļu sarakstā (Vienošanās 3.pielikums) 7 (septiņu) dienu laikā no izmaiņu iestāšanās brīža.

1.4. Vienošanās ir spēkā vienā no šādiem termiņiem: 24 (divdesmit četrus) mēnešus, tas ir no 01.11.2020. līdz 31.10.2022., vai līdz brīdim, kad Pasūtītāja attiecīgā iepirkuma priekšmeta izdevumu kopsumma sasniedz 139000 (viens simts trīsdesmit deviņi tūkstoši) EUR bez PVN, atkarībā no tā, kurš no nosacījumiem iestājas kā pirmais.

**2.** **Samaksas noteikumi**

2.1. Ar šo Vienošanos tiek fiksētas Izpildītāja piedāvātās transporta līdzekļu apkopju un remonta pakalpojumu cenas, kā arī transporta līdzekļa rezerves daļu cenas un cenu veidošanas kārtība, kas noteiktas Tehniskajā piedāvājumā (Vienošanās 2.pielikums) un, kuru Izpildītājs piemēros visiem Pasūtītāja veiktajām Darbiem visā Vienošanās darbības laikā.

2.2. Ja preču pavadzīmē – rēķinā norādītā Darba un rezerves daļu cena ir augstāka nekā Izpildītāja iesniegtajā Tehniskajā piedāvājumā norādītās cenas (Vienošanās 2.pielikums), tad Pilnvarotā persona attiecīgās cenas labo uz tādu, kāda norādīta Tehniskajā piedāvājumā (Vienošanās 2.pielikums) un līdz ar to labo attiecīgo preču pavadzīmes - rēķina summu un Pasūtītājs apmaksā Izpildītājam preču pavadzīmes - rēķina laboto summu.

2.3. Pasūtītājs apņemas samaksāt Izpildītājam par kvalitatīvi izpildīto Darbu saskaņā ar izrakstīto rēķinu - pavadzīmi un parakstīto pieņemšanas - nodošanas aktu 30 (trīsdesmit) dienu laikā no pieņemšanas - nodošanas akta parakstīšanas. Pasūtītājs norēķinās ar Izpildītāju, maksājumu veicot ar bankas pārskaitījumu, par norēķinu datumu uzskatot datumu, kad Pasūtītājs veicis pārskaitījumu.

2.4. Samaksā par veiktajiem Darbiem tiek iekļauts Izpildītāja ieguldītais darbs, materiāli un rezerves daļas.

2.5. Darba izcenojumi var tikt pārskatīti pēc tam, kad Vienošanās ir bijusi spēkā pilnus 12 mēnešus. Tādā gadījumā Izpildītājs iesniedz Pasūtītājam motivētu iesniegumu par cenu izmaiņu iemeslu un jaunu cenrāža lapu, kas veidota pēc iepirkuma tehniskās specifikācijas formas, kurā norādītas aktuālās cenas un jaunā piedāvātā līgumcena.

2.6. Ja iestājas Vienošanās 2.5.punktā minētais gadījums, un pēc iesnieguma izskatīšanas Pasūtītājs akceptē, ka cenu izmaiņām ir pamatots iemesls, arī tad sadārdzinājums nedrīkst būt lielāks par 10 % (desmit procentiem) no sākotnēji piedāvātās līgumcenas. Izpildītāja no jauna iesniegtā cenrāža lapa tiks pievienota pie Vienošanās kā tās neatņemama sastāvdaļa un attiecīgi norādītās cenas ir aktuālas un vairs nevar tikt pārskatītas līdz šī Vienošanās zaudē spēku.

**3. Pakalpojuma cena**

3.1. Izpildītājs Darbu izmaksas aprēķina saskaņā ar Tehniskā piedāvājuma (Vienošanās 2.pielikums) norādītajām Pakalpojuma izmaksām.

3.2. Ja Pasūtītājam ir nepieciešami tādi transporta līdzekļu remonta darbi, kuri nav atrunāti cenrāžu lapās, tad Izpildītājam ir pienākums izrakstīt rēķinu – pavadzīmi par tā brīža servisa izcenojumiem atbilstošām cenām (t.sk. transporta līdzekļu rezerves daļām, palīgmateriāliem, aksesuāriem, eļļām, smērvielām u.c.). Pirms attiecīgo transporta līdzekļu remonta darbu veikšanas, Darbu cenas saskaņojot ar Pasūtītāju.

**4. Darbu nodošanas un pieņemšanas kārtība un Pušu atbildība**

4.1. Pirms Pasūtītājs nodod transporta līdzekli remontā, Pasūtītājs ziņo Izpildītājam par radušajām tehniskajām vai kādām citām ar transporta līdzekli saistītajām problēmām un vienojas ar Izpildītāju par transporta līdzekļa nodošanu remontā.

4.2. Pasūtītājam transporta līdzeklis jānodod Izpildītāja servisā, kas atrodas vistuvāk Pasūtītāja juridiskajai adresei, t.i., Saules iela 1, Priekule, Priekules novads. Servisa adrese: Brīvības iela 146a, Liepāja. Ja Izpildītājs Vienošanās darbības laikā maina Vienošanās 4.4.2.punktā minēto servisa atrašanās vietu, tas nekavējoties, bet ne vēlāk kā 1 (vienas) darba dienas laikā par to paziņo Pasūtītājam.

4.3. Izpildītājs pieņem transportlīdzekli remontā ne vēlāk kā 2 (divu) darba dienu laikā no dienas, kad Puses ir vienojušās par tā nodošanu remontā. Ar Darbu izpildi saistītās izmaksas un Darbu izpildes termiņš tiek fiksēts pasūtījuma veidlapā, kas vienlaicīgi ir akts par transportlīdzekļa nodošanu remontā. Darbu izpildes termiņi nevar pārsniegt termiņus, kas norādīti Tehniskajā specifikācijā (Vienošanās 2.pielikums).

4.4. Pēc transporta līdzekļa pieņemšanas servisā Izpildītājs apņemas:

4.4.1. Darbus veikt, izmantojot kvalitatīvas transporta līdzekļu rezerves daļas, materiālus un kvalificētu darbaspēku;

4.4.2. nodrošināt transporta līdzekļa pieņemšanu un tam nodotu transporta līdzekļu Darbu veikšanu un transporta līdzekļu uzglabāšanu norobežotā un apsargātā teritorijā Brīvības iela 146a, Liepāja, kā arī tam nodotu atslēgu komplekta pienācīgu uzglabāšanu, nodrošinot trešo personu nepiekļūšanu;

4.4.3. uzglabāt remontdarbu veikšanai nodoto transporta līdzekli ar pienācīgu saimniecisku rūpību;

4.4.4. visiem veiktajiem Darbiem, uzstādītajām transporta līdzekļa rezerves daļām un izmantotajiem materiāliem dot garantiju atbilstoši Tehniskajā specifikācijā (Vienošanās 2.pielikums) norādītajam;

4.4.5. nodrošināt Izpildītāja izpildīto Darbu atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām;

4.4.6. kompensēt izdevumus pēc to faktiskiem apmēriem, kas Pasūtītājam radušies Izpildītāja vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas.

4.5. Padarīto Darbu Pasūtītājs pieņem, parakstot nodošanas – pieņemšanas aktu un rēķinu – pavadzīmi. Pasūtītājs Preču nodošanas – pieņemšanas aktu un rēķinu – pavadzīmi paraksta un pieņem tikai tad, kad ir pārliecinājies, ka Darbs ir veikts kvalitatīvi.

4.6. Darbu saskaņošanu var veikt un padarīto Darbu atļauts pieņemt tām Pasūtītāja pilnvarotajām personām, kuras norādītas Vienošanās 3.pielikumā. Pasūtītāja pienākums ir rakstiski informēt Izpildītāju par pilnvaroto personu izmaiņām, ja tādas radušās, 5 (piecu) darba dienu laikā no attiecīgo izmaiņu stāšanās spēkā.

4.7. Pasūtītājs pēc pilnvarotās personas Darbu nodošanas - pieņemšanas akta un rēķina – pavadzīmes parakstīšanas veic samaksu par Darbu Vienošanās 2.nodaļā minētajā kārtībā.

4.8. Ja Pasūtītājs garantijas laikā konstatē defektus, kas ir radušies Izpildītāja vainas dēļ, kas izpaužas kā nekvalitatīvi veikti darbi, Pasūtītājs iesniedz izpildītājam rakstisku pretenziju, kurā tiek norādīti attiecīgie defekti un termiņš konstatēto trūkumu novēršanai. Termiņš trūkumu novēršanai nevar būt garāks par 5 (piecām) darba dienām, ja Puses nevienojas par citu termiņu.

4.9. Pēc trūkumu novēršanas Pasūtītājs atkārtoti pārbauda Darba atbilstību. Ja Pasūtītājs konstatē, ka Darbs ir veikts kvalitatīvi un visi trūkumi ir novērsti, tad Pasūtītāja pilnvarotā persona paraksta Preces nodošanas - pieņemšanas aktu un/vai rēķinu – pavadzīmi.

4.10. Ja Pasūtītājs atkārtoti konstatē, ka Darbs paveikts nekvalitatīvi vai Vienošanās nosacījumiem neatbilstoši, tad par to tiek sastādīta atkārtota pretenzija un Izpildītājs 10 (desmit) darba dienu laikā no pretenzijas sastādīšanas brīža samaksā Pasūtītājam līgumsodu 10 % apmērā no attiecīgā rēķina – pavadzīmes norādītās summas bez PVN. Šādā gadījumā Pasūtītājs samaksā Izpildītājam tikai par tiem Darbiem, kas ir pienācīgi izpildīti.

4.11. Ja Izpildītājs neievēro Darba izpildes termiņus, kas norādīti Tehniskajā specifikācijā (Vienošanās 2.pielikums), Izpildītājs maksā līgumsodu 0,1 % apmērā no attiecīgā rēķina – pavadzīmes norādītās summas bez PVN par katru nokavēto dienu, bet ne vairāk kā 10 % no sākotnēji piedāvātās līgumcenas.

4.12. Ja Pasūtītājs pēc Vienošanās 2.5.punktā minētā iesnieguma izskatīšanas konstatē, ka Pārdevējam nav pamatots iemesls cenu pacelšanai vai ka cenu sadārdzinājums ir lielāks par 10 % (desmit procentiem) no sākotnēji piedāvātās līgumcenas un Pasūtītājs ar Izpildītāju nevar vienoties par tādām preču un pakalpojumu cenām, kas ir pieņemamas abām Pusēm un tālāka Vienošanās izpilde nav iespējama, tad Pasūtītājs lauž ar Izpildītāju Vienošanos un Pasūtītājs var pieprasīt Izpildītājam maksāt Pasūtītājam līgumsodu 10 % (desmit procentu) apmērā no Iepirkuma piedāvājumā norādītās līgumcenas.

4.13. Gadījumā, ja Izpildītājs Vienošanās darbības laikā vienpusēji atsakās no Vienošanās izpildes (izņemot, ja iestājas Vienošanās 4.12.punktā minētais gadījums), tad Izpildītājs maksā Pasūtītājam Līgumsodu 10 % apmērā no līgumcenas.

4.14. Ja Pasūtītājs neievēro Vienošanās 2.2.punktā noteikto maksājuma veikšanas termiņu, Pasūtītājs maksā Izpildītājam līgumsodu 0,1 % apmērā no attiecīgā rēķina - pavadzīmes par katru nokavēto darba dienu, bet ne vairāk kā 10 % apmērā no kopējās rēķina - pavadzīmes summas bez PVN.

4.15. Ja Izpildītājs izraksta rēķinā – pavadzīmē neadekvāti augstas transporta līdzekļa remonta izmaksas, kuru cenas nav norādītas cenrāža lapā (t.sk. transporta līdzekļu rezerves daļām, palīgmateriāliem, aksesuāriem, eļļām, smērvielām u.c.) un Pasūtītājs to spēj pierādīt ar piedāvātās preces analoga faktisko mazumtirdzniecības cenu, tad Pasūtītājs rakstiski informē Izpildītāju par šādu konstatēto faktu un atteikšanos maksāt tā brīža servisa izcenojumiem neatbilstoši augstās cenas. Šādā gadījumā Izpildītājam ir pienākums pārskatīt izrakstā rēķinā – pavadzīmē norādītās cenas un labot tās uz tā brīža servisa izcenojumiem atbilstošām cenām un tādām, par kurām ir vienojies ar Pasūtītāju.

4.16. Līgumsods pārskaitāms uz Pušu norādītajiem bankas kontiem 10 (desmit) darba dienu laikā no Vienošanās laušanas brīža.

4.17. Līgumsoda samaksa neatbrīvo Puses no šīs Vienošanās saistību izpildes, izņemot, ja iestājas Vienošanās 4.12. un 4.13.punktā minētie gadījumi.

4.18. Izdarot samaksu, Pasūtītājs ir tiesīgs ieturēt aprēķināto līgumsodu un zaudējumu atlīdzību, ja tādi ir radušies bez atsevišķa brīdinājuma sniegšanas Izpildītājam un ieturēt no rēķinā uzrādītās summas Līgumsodus (ja tādi ir), kas Izpildītājam aprēķināti un noteikti saskaņā ar šo Vienošanos. Par ieturamo līgumsodu Pasūtītājs izraksta rēķinu un abas puses veic datu salīdzināšanu un izdara ieskaitu.

4.19. Pasūtītājs un Izpildītājs apņemas neizpaust trešajām personām informāciju, ko tie saņēmuši Vienošanās izpildes laikā viens no otra.

4.19. Izpildītājs nodrošina, ka remontdarbus pilda iepirkuma piedāvājumā norādītie apakšuzņēmēji (ja tādi tiek piesaistīti, Līguma \_\_.pielikums). Apakšuzņēmēju, kā arī personu, uz kuru iespējām Izpildītājs balstās, nomaiņa atļauta tikai ar iepriekšēju Pasūtītāja rakstisku piekrišanu. Izpildītājs piekrišanu apakšuzņēmēja, kā arī personu, uz kuru iespējām Izpildītājs balstās, nomaiņai lūdz rakstveidā, pievienojot lūgumam visus iepirkuma nolikumā apakšuzņēmēja, kā arī personas, uz kuru iespējām Izpildītājs balstās, iesniedzamos dokumentus. Ja Izpildītājs nomaina apakšuzņēmēju vai personu, uz kuru iespējām Izpildītājs balstās, bez saskaņošanas ar Pasūtītāju vai Pasūtītājs pamatoti nepiekrīt apakšuzņēmēja vai personas, uz kuru iespējām Izpildītājs balstās, nomaiņai, tad Pasūtītājs var vienpusēji izbeigt līgumu.

**5. Nepārvaramas varas apstākļi**

5.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

5.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Vienošanās paredzēto saistību izpilde, un, ja iespējams, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

5.3. Ja nepārvaramas varas apstākļu un to seku dēļ nav iespējams izpildīt Vienošanās paredzētās saistības ilgāk kā trīs mēnešus, Puses pēc iespējas drīzāk sāk sarunas par Vienošanās izpildes alternatīviem variantiem, kuri ir pieņemami abām Pusēm, un izdara attiecīgus grozījumus Vienošanā vai sastāda jaunu Vienošanos, vai arī lauž Vienošanos.

**6.** **Nobeiguma noteikumi**

6.1. Visus strīdus, kas Pusēm rodas saistībā ar šīs Vienošanās izpildi, Puses risina pārrunu ceļā. Gadījumā, ja Puses viena mēneša laikā nevar savstarpēji vienoties, strīdus jautājums tiek nodots izskatīšanai LR tiesā atbilstoši spēkā esošajiem LR normatīvajiem aktiem.

6.2. Vienošanās stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei.

6.3. Līgums sagatavots elektroniski ar 3 (trīs) pielikumiem un parakstīts ar drošu elektronisko parakstu.

6.4. Izpildītāja pilnvarotās personas šīs Vienošanās saistību izpildīšanā: meistars Dzintars Enkuzens, tālrunis 29631888, e-pasts: ard.liepaja@latina.lv.

**7. Pušu juridiskās adreses un rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| Priekules novada pašvaldība  Reģ.Nr.LV90000031601  Adrese: Saules 1, Priekule,  Priekules novads, LV-3434  AS Swedbank, HABALV22  LV30HABA0551018598451  domes priekšsēdētāja  \_\_\_\_\_\_\_\_\_\_\_\_\_\_\_\_\_\_\_ /V.Jablonska/ | SIA “Latina Baltics”  Reģ.Nr.40003091660  Adrese: Kurzemes prospekts 23, Rīga, LV-1067  Banka: AS Swedbank,  LV10HABA0551027867973  prokūrists  \_\_\_\_\_\_\_\_\_\_\_\_\_\_\_\_\_\_\_ /V. Hiršsons/ |